Կոչ ենք ուղղում Փաշինյանին՝ մնալ զբաղեցրած պաշտոնի լիազորությունների շրջանակում․ ՀՅԴ ԳՄ հայտարարությունը - yerkir.am
Հ. Յ. Դաշնակցության վերաբերյալ վարչապետի` Ազգային ժողովում հնչեցրած մերկապարանոց հայտարարությունն անհանդուրժողականության, փաստերը խեղաթյուրելու և պետության կառավարման պատասխանատվությունն անհավասարակշիռ քաղաքական վարքագծով փոխարինելու դրսևորում է՝ ըստ Yerkir.am-ի այս բովանդակությամբ հայտարարություն է տարածել ՀՅԴ Հայաստանի Գերագույն մարմինը։
"Շահարկելով երկրում առկա բազմաթիվ բացասական երևույթները, խախտելով սահմանադրական կարգի հիմնարար սկզբունքները՝ Ն. Փաշինյանը ձգտում է միահեծան իշխանության` նախկին անընդունելի դրսևորումների մերժումը վերածելով անցյալի ուրացման, չխորշելով անգամ ազատագրական պայքարի ձեռքբերումներն ու դրանք մարմնավորող ուժերին նսեմացնելուց:
Դիմում ենք ողջախոհ հանրությանն ու քաղաքական ուժերին՝ համախմբվել երկիրն այս անհեռանկար ընթացքից հետ պահելու օրակարգի շուրջը",-նշվում է հայտարարության մեջ: